rlitschk/wikidir huggingface dataset:
Disse Artikel is man blots en Stubben. Du kannst Wikipedia helpen un em verbetern. Afrika is en Eerddeel, wat in’n Süden vun de Middellannsche See liggt. In’n Westen vun Afrika is de Atlantik, in’n Oosten sünd de Indisch Ozeaan un de Arabisch Halfinsel. List vun Staten in Afrika Afrika. Mehr Biller, Videos oder Audiodateien to’t Thema gifft dat bi Wikimedia Commons. Op Wikiquote gifft dat Zitaten to, över oder vun „Afrika“ (hoochdüütsch). Wiktionary: Afrika – Bedüdensverklaren, Woortherkamen, Synonymen, Översetten Bi’n Wikiborn gifft dat Originalschriften över dat Thema oder vun den Schriever: Afrika. Linkkatalog to’n Thema Afrika bi curlie.org (vörmalig DMOZ) Sundersammelgebeed 6.31 Afrika Südlich der Sahara Library of Congress – Country Studies – Africa (engelsch) ilissAfrica (internet library sub-saharan Africa) Dat düütsche Fackportaal för de Afrikastudien (hoogdüütsch) Histoire générale de l’Afrique – Collection UNESCO (Memento von’n 6. November 2008 in dat Internet Archive) (fransch) Gallica – Voyages en Afrique de la Bibliothèque Nationale de France (fransch) (Memento von’n 2. Oktober 2007 in dat Internet Archive) Lenke van Karen Fung, African Collection, Stanford Libraries (engelsch) Links von Peter Limb, Africana Bibliographer, Michigan State University (englisch) (Memento von’n 26. Oktober 2007 in dat Internet Archive) Länner in Afrika Ägypten | Algerien |
En chemisch Element is en reinen Stoff, den en nich mit cheemsch Reakschonen opdelen kann. Elementen bestaht ut een un de sülvige Oort Atomen. Anners sünd dat chemisch Verbinnen. Elk een Element hett sien Naam, de fröher tomeist ut dat Latinsche keem. Man dat gifft ok Elementen, de ehr Naam vun Lüüd oder Städer hebbt, so Holmium (vun Stockholm), Erbium, Terbium un Ytterbium (vun Ytterby), Einsteinium (vun Albert Einstein), Fermium (vun Enrico Fermi), Meitnerium (vun Lise Meitner). Dor is denn blots „ium“ ranbummelt woorn. Dat lichteste Element is de Waterstoff. In de Natur gifft dat keen Element, dat swarer is as Uran, man de Physikers hebbt dat fardig bracht, niege Elemente to maken, de aber tomeist bloots een Plinkoog bestahn, eh dat se wedder tohoopfallen. To den Atomkarn hören ok de Neutronens. Dat gifft Atome vun een Element, de een annere Antahl vun Protonens in den Kern hebbt, as se egentlich hebben schallt. To’n Bispeel gifft dat vun Waterstoff, de egentlich keen Neutron hebben schall, ok Atomens, de een Neutron (Deuterium, swor Waterstoff) oder twee Neutronens (Tritium, överswor Waterstoff) hebbt. Dat heet denn Isotop. De Isotopen benöömt man mit een Tall, de achter dat Teken ut dat Periodensystem sett ward.
Glinst is en Dörp in de Gemeen Gnarrenborg in’n Landkreis Rodenborg, Neddersassen. To Glinst höört ok de Oortsdeel Forstoort-Anfang. Glinst liggt an de Süüdkant von’t Düvelsmoor op’n Geestrand, de hier bi’n Steenbarg bet op 41 m över NN hoogreckt. Na Noordoosten to liggt dat Huvenhoopsmoor mit’n Huvenhoopssee. De Oost liggt so bi veer Kilometer in’n Noordoosten. In’n Süden flütt de Rummeldeisbeek langs, de aver na de Hamm flütt un nich na de Oost. De Naveröörd sünd Augussendörp in’n Noorden, Granst in’n Oosten, Rhaar in’n Süüdoosten, Breddörp un Hanst in’n Süden, Noordsood in’n Süüdwesten, Korlshöben in’n Westen un Barkhusen in’n Noordwesten. In de Oorkunnen kummt de Oort toeerst 1230 as Glyndesete vör. De Oort hett to de Greven von Hoya tohöört. De Naam bedüüdt wohrschienlich soveel as Wahnseet an’n Glind (Tuun, Gelänner, Kant von wat). De Glinster See, de in’n Noordoosten von dat Dörp legen hett, is 1823 bi de Findörpsche Moorkolonisation dröög leggt worrn. 1900 hebbt se anfungen, dat Moor wieder dröög to leggen, wat later de Oortsdeel Forstoort-Anfang warrn schull, as von 1924 af an denn bilütten Lüüd dor optagen sünd. In’n Eersten Weltkrieg sünd 13 Soldaten ut Glinst fullen oder vermisst un in’n Tweten 52. An’n 28. Juli
Augustendorp (hoochdüütsch Augustendorf) is en Dörp in de Gemeen Gnarrenborg in’n Landkreis Rodenborg, Neddersassen. Augustendorp liggt in’t Düvelsmoor. Na Süüdoosten to liggt dat Huvenhoopsmoor mit’n Huvenhoopssee. De Oost liggt so bi twee Kilometer in’n Oosten. De Naveröörd sünd Klenkendörp in’n Noorden, Heinrichsdörp in’n Noordoosten, Ochenhusen in’n Oosten, Glinst mit Forstoort-Anfang in’n Süden, Barkhusen in’n Süüdwesten un Langenhusen in’n Noordwesten. Augustendorp is 1828 as Stratendörp un Moorkolonie ünner Moorkommissar Claus Witte grünnt worrn. Den Naam hett dat Dörp na de Prinzessin Auguste von Hessen-Kassel. Leevt hebbt de Lüüd toeerst vör allen von’n Törfafbo, de op Bullen över den Augustendörper Schippgraven, de 1852 boot worrn is, un den Oost-Hamm-Kanaal na Bremen un Bremervöör schippert worrn is. In’n Eersten Weltkrieg sünd 28 Soldaten ut Augustendorp fullen oder vermisst un in’n Tweten 38. An’n 8. April 1974 is Augustendorp bi de Gemeenreform in Neddersassen mit de Gemeen Gnarrenborg tohoopleggt worrn. Augustendorp is evangeelsch-luthersch präägt un höört to dat Kaspel Gnarrenborg. För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört. Dat Wapen wiest op grönen Grund un op en blauen Footschild en Törfbull. Börgermeester: 1946–1964: Hinrich Metscher 1964–1974: Hermann Schröder Oortsvörstand: 1974–1986:
Duhnen is en Oort in de Gemeen Cuxhoben in’n Landkreis Cuxhoben, Neddersassen. Duhnen liggt an de Noordsee ganz an de Noordspitz von dat Elv-Werser-Dreeeck un an’n Trechter von de Elvmünn. De Eilannen Neewark un Scharhörn liggt na’n Noordwesten to. De Geest stött hier hart an de Noordsee. De Naveröörd sünd Döös in’n Oosten, Stickenbüttel in’n Süüdoosten un Sahlenborg in’n Süüdwesten. Dat eerst Maal in de Oorkunnen kummt Duhnen as Dune 1310 in en Hannelsverdrag twischen Hamborg und Hadeln vör. 1394 warrt de Oort tohoop mit Döös, Stickenbüttel, Sahlenborg, Steenmarn un Ritzbüttel an Hamborg verköfft. Duhnen is an’n 1. März 1935 mit de Gemeen Cuxhoben tohoopleggt worrn. Cuxhoben un Duhnen hebbt noch bet to’n Groot-Hamborg-Gesett (1. April 1937) to Hamborg tohöört. Denn sünd se Deel von’n Kreis Land Hadeln worrn. In’n Eersten Weltkrieg sünd 13 Soldaten ut Duhnen fullen oder vermisst un in’n Tweten Weltkrieg 40. Duhnen billt vondaag tohoop mit Döös un Cuxhoben en Strandbad an de Noordsee un is mit disse Öörd deelwies tohoopwussen. De eersten Kurgäst hett dat so von 1875 af an geven, aver dat güng denn vör allen ünner Robert Dohrmann von 1902 af an vöran, de ünner annern mit dat Duhner Waddrennen anfungen hett. De
De Vita Willehadi is en Biografie von Willehad, den eersten Bischop von Bremen, de üm un bi dat Johr 850 schreven worrn is. As Terminus post quem, as Tied, vör de de Biografie nich schreven worrn wesen kann, lett sik dat Johr 838 fastsetten, in dat Willehad sien Nafolger Willerik doodbleven is, denn de Vita snackt von bonae memoriae Willericus. Adam von Bremen vertellt uns in sien Gesta Hammaburgensis ecclesiae pontificium (üm un bi 1075), dat Bischop Ansgar de Vita schreven hebben schall, wat aver wohrschienlich nich stimmt. Gerlinde Niemeyer geiht dor von ut, dat de Schriever von de Vita in dat Klooster Echternach leevt hebben mutt. Von de Vita sünd man dree Handschriften nableven, wat allens Afschriften ut dat 11. Johrhunnert sünd. Die Herkunft der Vita Willehadi. [1]
Sankt Wilhad (Willehad/Wilhadi/Willehadi) is de Naam von verscheden Karken, Kapellen un en Krankenhuus, de na den Bremer Bischop Willehad jemehr Naam kregen hebbt. Disse Öörd liggt all in dat ole Arzbisdom Bremen/Hamborg. Karken/Kapellen: St. Willehad, Kark in Accum, Wilhadikapell, Kark in Bremen, St. Wilhadi, Kark in Stood, St. Wilhadi, Kark in Bremen-Utbremen, St. Wilhadi, Kark in Leck, St. Wilhadi, Kark in Ulsnis, St. Wilhadi, fröher en Kark in Bewick, St. Willehad, Kark in de Worth, St. Willehad, Kark in Bremen-Aumund, St. Willehad, Kark in Nordenham, St. Willehad, Kark in Ollnborg, St. Willehadi, Kark in Oosterholt-Scharmbeek, St. Willehad, Kark in Wangeroog, St. Willehad, Kark in Willemshaven, St. Willehad, Kark in Wremen, Willehadi-Kark, Kark in Eystrup, St. Willehad, Kark in Groot Grönau. Krankenhuus: St.-Willehad-Hospital, Willemshaven.
Sankt Ansgar (Ansgari) is de Naam von verscheden Karken un Kapellen, de na den Bremer Bischop Ansgar jemehr Naam kregen hebbt. Disse Öörd liggt mehrstendeels in dat ole Arzbisdom Bremen/Hamborg un in Däänmark. Ansgarkark, Kark in Aalborg, St. Ansgar, Kark in Bassen, St. Ansgar, Kark in Berlin, Scharskarken, Kark in Bremen, St. Ansgar, Kark in Bremerhaven, St. Ansgar, Kark in Dissen, Ansgarikark, Kark in Eversten, St.-Ansgari-Kark, Kark in Haag, Ansgarkark, Kark in Langenhorn, St. Ansgar, Kark in Niendörp, St. Ansgar, Kark in Hamborg (Lütt Michel), St.-Ansgar-Kark, Kark in Hemmoor, St. Ansgar, Kark in Hooksiel, St. Ansgar, Kark in Itzho, Ansgarkark, Kark in Kiel, Doomkark St. Ansgar, Kark in Kopenhagen, St. Ansgari, Kark in Luunst, St. Ansgar, Kark in Minnen, St. Ansgar, Kark in Solln, St.-Anschar-Kark, Kark in Münsterdörp, Anscharkark, Kark in Niemünster, St. Ansgar, Kark in Hatten, St. Ansgar, Kark in Ossenbrügge, Ansgarkark, Kark in Sleswig, St. Ansgar, Kark in Hittfeld, St. Ansgar, Kark in Seelze-Letter, St. Ansgar, Kark in Willemshaven, St.-Ansgar-Kark, Kark in Wulfenbüttel.
Marion Bartoli (* 2. Oktober 1984 in Le Puy-en-Velay, Département Haute-Loire) is en ehmalge franzöösch Tennisspelerin. Se wahnt in Genf. Marion Bartoli wurr mit söss Johr vun hör Vader (en Dokter) an dat Tennisspeel ranführt. Siet dat Johr 2000 weer se Profi. Se hett all tosommen 8 WTA-Turniere wunnen. Hör best Platzeeren up de Tennis-Weltranglist weer Platz 7 (Januar 2012 bzw. August 2013 in't Eenzel) bzw. Platz 15 (2004) ween. An' 6. Juli 2013 kunn se eerstmals dat Turnier in Wimbledon winnen, as se Sabine Lisicki in twee Satzen besiegen dee. Dat weer hör eenzig Grand-Slam Turniersieg. Se weer de sösste Spelerin, de dat Turnier ahn Satzverlust winnen kunn. Nah dat Turnier hett sück de BBC för sexistische Beleidigungen vun de Siegerin dör den Reporter John Inverdale entschuldigt. An' 14. August 2013 geev Marion Bartoli, as se bi dat Turnier in Cincinnati in hör tweet Match gegen Simona Halep in dree Satzen utscheeden weer, överraschend hör Karriereenn' bekannt. Bartoli, de to dissen Tietpunkt up Rang söben vun de Weltranglist stunn, hett dat mit hör anslahn Gesundheit begrünnd. De 1,70 m groot Rechtshänderin speelt Vör- un Rückhand beidhändig, wat in' Profitennis ehrder selten ist. Se hett sück disse Speelwies in jung
Sankt Rimbert (Rimberti/Remberti) is de Naam von verscheden Karken, de na den Bremer Bischop Rimbert jemehr Naam kregen hebbt. Disse Öörd liggt all in dat ole Arzbisdom Bremen/Hamborg. St. Remberti, Kark in Bremen, Rimbert-Kark, Kark in Billstedt, Rimberti-Kark, Kark in Emmelsbüll.
Ingolf Mork (* 4. Juni 1947 in Molde; † 1. Februar 2012) weer en norweegsch Skispringer. Bemarkenswert sünd vör allen sein relativ kurioos Ergevnisse bi de Veerschanzentournee. 1970/71 wunn he dree Eenzelspringen, keem aber in Innsbruck blots up Platz 16 un verpass dordör den Gesamtsieg. Een Johr later wurr he Gesamtmsieger, ahn en vun de veer Wettkampen wunnen to hemm. Dorbi profiteer Mork vun de Afreis vör de Tiet vun den japaanschen Skispringer un dreefack Dagsieger Yukio Kasaya, de sück in sien Heimat up de Olympisch Winterspelen vun Sapporo vörbereiten wull. Bi de Olympisch Winterspelen 1972 belegg Mork bi dat Springen vun de Lütt Schanze Platz 4 un weer dormit de best Nicht-Japaner. 1973 wurr Mork mit de Holmenkollen-Medaille ehrt. Statistik up de FIS-Websteed (engelsch) Ingolf Mork in de Datenbank vun Sports-Reference.com (engelsch)
Dat Perm is in de Eerdhistorie de letzte Periood in’t Paläozoikum. Anfungen is dat Perm vör ruchweg 299 Millionen Johren un weer vör üm un bi 251 Millionen Johren wedder to Enn. Vör dat Perm weer de Periood vun’t Karbon, doran anslaten hett sik de Trias. To de Tiet vun disse Perm-Trias-Grenz geev dat op de Eer dat gröttste bekannte Massenutstarven vun de Eerdhistorie. Dat Perm hett sien Naam vun dat ehmolige russ’sche Gouvernement Perm – wat ruchweg dat glieke weer as de hüütige Region Perm – an’n Foot vun de Uralbargen. De Stenen, de hier opslaten sünd, weern dormols de Grundlaag för Roderick Murchison sien wetenschoppliche Beschrieven 1841. In Düütschland un Middeleuropa is dat Perm vör allen dör twee lithostratigraafsche Gruppen vun’t Rootliggen un vun’t Zechsteen bestimmt. Na disse Tweedeelen hett dat System in Düütschland toeerst den Naam Dyas kregen, wat sik internatschonal aver nich dörsetten künn. De Begreep Dyas weer in eerste Lien litholoogsch defineert un warrt vundaag dorüm ok för en lithostratigraafsche Supergrupp bruukt, de dat Rootliggen un dat Zechsteen tosamenfaat. De Anfang vun’t Perm (un togliek vun de Asselium-Stoop un de Cisuralium-Serie) is as dat eerste Opduken vun de Conodonten-Oort Streptognathodus isolatus defineert. Dat Enn vun’t
Perm betekent Perm, Stadt in Russland, Region Perm, Rebeet in Russland, Gouvernement Perm, fröhere Verwaltungseenheit vun’t Russ’sche Riek, Groot-Perm, Förstendom in disse Region in’t Middelöller, längere Tiet ok as Landschopsbeteken, Perm, in de Geologie de jüngste Periood in’t Paläozokium, Pütt Perm, ehmolig Ierzbargwark bi Ibbenbüren, Perm-Bahn, Iesenbahnstreck vun Velpe na Hasbergen. PERM is afkört för PERM, Programmeerbor Elektroonsche Reekenanlaag München (1952–1974), Progrediente Enzephalomyelitis mit Rigidität un Myoklonien, en neuroloogsche Krankheit. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Whitney Elizabeth Houston (* 9. August 1963 in Newark, New Jersey; † 11. Februar 2012 in Beverly Hills, Kalifornien) weer en US-amerikaansch R&B-, Soul- un Popmusik-Singerin, Schauspelerin un Filmproduzentin. Mit över 170 Million verköfft Toondrägers un över 200 Gold-, Platin-, Sülver-, un Diamantschallplatten sas ok söss Grammys hörr Whitney Houston to de spoodriekst Singerinnen vun all Tieden. Weltwiet Berühmtheit kreeg se dör hör Schauspeeldebut un de Hööftrull in de Film Bodyguard un de to'n grooten Deel vun hör sungen Soundtrack The Bodyguard mit dat Lied I Will Always Love You, hör weltwiet spoodriekst Song. Alben Whitney Houston (1985) Whitney (1987) I’m Your Baby Tonight (1990) The Bodyguard (Soundtrack, 1992) The Preacher’s Wife (Soundtrack, 1996) My Love Is Your Love (1998) The Greatest Hits (2000) Love, Whitney (2001) Just Whitney... (2002) I Look to You (2009) Singles You Give Good Love (1985) Saving All My Love for You (1985) How Will I Know (1985) Greatest Love of All (1986) I Wanna Dance with Somebody (Who Loves Me) (1987) Didn’t We Almost Have It All (1987) So Emotional (1987) Where Do Broken Hearts Go (1988) Love Will Save the Day (1988) One Moment in Time (1988) I’m Your Baby Tonight (1990) All
Elisabeth „Ellis“ Kaut (* 17. November 1920 in Stuttgart; † 24. September 2015 bi Fürstenfeldbruck) war en düütsch Kinnerbookschrieverin, de dör dat Utfinnen vun Pumuckl internatschonal bannig Spood harr. Se hett buterdem noch Novellen för Utwussen un eenig Bildbannen verfaat. Kaut keem dör dat Ümtrecken vun hör Öllern in hör tweet Levensjohr in de bayerische Landshööftstadt München. Mit 18 Johr wurr se to dat offiziell Münchner Kindl vun dat Johr 1938 küürt. Mit 19 Johren hett se an' 21. November 1939 den Schriever Kurt Preis heiraadt un bleev in München; de gemeensam Dochter Ursula wurr 1945 boren. Nah en Schauspeelutbillen studeer Ellis Kaut Bildhaueree. Siet 1948 is se free Schrieverin un övernehm in de 1950er un 1960er Jahren Spreekrullen bi Hörspelen. Bi den Bayerischen Rundfunk hett se Kinnersennen betrüet. Dorneben hett se sück aber ok mit Maleree un Fotografie befaat. In' Gegensatz to disse Tätigkeiten is aber dat Schrieven för hör immer hart Arbeit ween, hett se 2010 in en Interview seggt.. To hör literarisch Warken harr se immer en groot Afstand harrt. Mit hör Stiften to dat Fördern vun dat Lesen un de Jöögdliteratur regt se dorto an, sück mit Böker vun hör Genre to befaaten. Ellis Kaut is
Selma, mit vullstännigen Naam Selma Björnsdóttir, (* 13. Juni 1974 in Reykjavík, Iesland) is en islännsche Singersche. Se is internatschonal dör ehr beiden Optreden bi’n Eurovision Song Contest in de Johren 1999 un 2005 bekannt worrn. Selma is in Garðabær, en Gemeen in de Neeg vun Reykjavík, opwassen. Se hett al in ehr Kinnertiet sungen un danst. In’t Öller vun teihn Johren is se denn in de Oper Noah’s Arc optreden. Na de Schooltiet hett se in en Theater speelt. In’t Johr 1999 hett se den islännschen Vörutscheed to’n Grand Prix wunnen un is in’n Wettstriet an’t Enn op’n tweeten Platz kamen. Söss Johren later hett se noch eenmol deelnahmen. Den Vörutscheed harr se wedder wunnen, künn sik opletzt aver nich för de Endrunn vun’n ESC qualifizeeren. As Selma 1999 mit den Titel All Out Of Luck optreden is, is se kritiseert worrn, dat sik dat Leed to dull an den sweedschen Bidrag ut dat Johr 1991 orienteeren de. Liekers hett de Europääsche Rundfunkunion (EBU) ehr deelnehmen laten. Dormit hett se den tweeten Platz maakt, wat dat beste Resultat weer, dat Iesland bit to de Tiet harr. In’t Johr 2005 is se direkt vun’n Senner nomineert worrn. In’t Vörfeld gell
David Baldacci (* 5. August 1960 in Richmond, Virginia) is en US-amerikaansch Bestseller-Schriever. Baldacci is in Richmond/Virginia as Söhn vun en Mechaniker un en Sekretärin upwussen. He hett an de Virginia Commonwealth University Politikwetenschapen un an de University of Virginia Jura studeert. Neben sien Studium hett he as Stoffsuugervertreder, Dampketelreiniger, Wachmann un Konstrukteur arbeit. Nah dat Studium hett he negen Johr lang as Straafverteidiger un Wertschapsjurist in Washington D. C. arbeit un schreev blangenbi Körtgeschichten un Dreiböker, bevör hett dat Schrieven to sien Berop makt hett. Sien Böker sünd in 37 Spraaken översett un wurrd in över 80 Länner verköfft. He hett bither en Gesamtuplaag vun weltwiet över 40 Millionen Exemplaren reckt. Baldacci schrifft ok Dreihböker för dat Feernsehn un sett sück ünner annern för de National Multiple Sclerosis Society, de Barbara Bush Literacy Foundation, de Virginia Foundation for the Humanities un de Virginia Commonwealth University in. Sien eerst Wark Absolute Power (düütsch: Der Präsident) wurr 1997 mit Clint Eastwood un Gene Hackman ünner den oorsprünglichen Booktitel verfilmt. Hüüd leevt he mit sien Fru Michelle, sien Dochter Spencer un sien Söhn Collin in Alexandria, Virginia. 1: Die Wächter (2007; Originaltitel: The Camel Club, 2005) 2: Die Sammler (2008; Originaltitel: The
De Landkreis Celle is en Landkreis in de ööstlichen Mitt vun Neddersassen. He hett 178.936 Inwahners (Stand 31. Oktober 2019). De Kreisstadt is Celle, wat togliek ok de gröttste Stadt in’n Kreis is. An den Landkreis sluut sik in’n Westen un Noorden de Heidkreis an, in’n Noordoosten de Landkreis Uelzen, in’n Oosten de Landkreis Gifhorn un in’n Süden de Region Hannober. De Landkreis Celle is an’n 1. April 1885 in’n Rahmen vun en Ümbilln vun de Kreisen in de Provinz Hannober ut de ollen Ämter Celle un Bargen un de Öörd Bröckel, Wiedenrode, Bohlenbruch, Langlingen, Hohnebostel, Fernhavekost, Neuhaus un Nienhof vun’t Amt Maanze tosamendoon worrn. Verwaltungssitt is de Stadt Celle worrn, de sülvst kreisfree bleev, bit se 1973 in den Landkreis Celle opnahmen worrn is. Mit de Drüdde Verordnung över den Neeopbo von dat Riek von’n 28. November 1938 sünd de Utdrück för de Verwaltungsbezirke in dat Düütsche Riek eenheitlich maakt worrn. Dorüm hett sik to’n 1. Januar 1939 de Naam von Kreis Celle op Landkreis Celle ännert. De Kreisdag in Celle sett sik siet de letzten Kommunalwahl an’n 11. September 2011 so tosamen: 1885–1894: Maximilian vun Frank (siet 1879 Kreishööftmann) 1894–1899: Otto Georg vun Bardeleben 1899–1919: Dietrich vun Harlem
Adolf des Coudres (* 2. Juni 1862 in Karlsruhe; † 21. September 1924 in Fürstenfeldbruck) weer en düütsch Landschapsmaler. Adolf des Coudres weer de Söhn vun den Historienmaler Ludwig des Coudres. Mit 19 Johren keem Adolf des Coudres 1881 an de Kunstakademie vun sien Heimatstadt un wurr dor Schöler vun Gustav Schönleber. 1890 hett he de Akademie verlaaten un leet sück as freeschaffen Maler in Karlsruhe daal. Völ Johren lang hett Adolf des Coudres de Sömmermaanden över in Fürstenfeldbruck verbrocht. 1910 truck he vun München, wo he eenig Johr leevt harr, in de Gemeend Emmering in' Landkreis Fürstenfeldbruck un hett sück dor an de Emmeringer Straat 55 en moie Villa mit Ateliers för sück un sien Süster Luise baut. In' Juli 1914 hett sück Adolf des Coudres an de eerst Fürstenfeldbrucker Kunstutstellung bedeeligt. Eenig Johr later truck he mit sien Malerkollegin Selma Plawneck, de he in' November 1921 heiraadt hett, nah Fürstenfeldbruck in en Wahnung in de Schöngeisinger Straat 6. Adolf des Coudres is an' 21. September 1924 in Fürstenfeldbruck storven. He un sien Fru Selma, de in' März 1956 storven is, hebbt hör Graff up den olden Emmeringer Karkhoff. Am Weiher Aus dem Garten Auf der Höhe Ein grauer
Back to the Future Part II is de Titel vun en Science-Fiction-Kummedie ut dat Johr 1989. Dat is de tweete Deel vun Robert Zemeckis sien Tietreis-Trilogie, de 1985 mit den Film Back to the Future losgüng un 1990 mit Back to the Future Part III afslaten weer. Dat Dreihbook hett Bob Gale schreven. De Geschicht fangt mit de letzten Momenten ut den eersten Film an. Marty is jüst wedder torüch in’t Johr 1985, as Doc Brown vun en Reis ut de tokamen Tiet torüchkummt. He is in Raasch un vertellt Marty un sien Fründin Jennifer, dat se foorts mitkamen mööt na de Tokumst, vunwegen dat in’t Johr 2015 wat mit jemehr Kinner passeert. So reist se gemeensom 20 Johren in de Tokumst, üm Marty sien Söhn dorvun aftohollen, tosamen mit Biff sien Enkel en Straafdaat to begahn. Dat haut ok sowiet hen. Man de olle Biff kriggt dat spitz, dat Doc Brown en Tietmaschien utfunnen hett. He nimmt en Sportwedden-Almanach mit un klaut de Tietmaschien, as Doc Brown un Marty jüst nich oppassen doot. Dormit reist he torüch in de verleden Tiet, üm sien jünger’t Ik den Almanach to geven. Dorna flüggt he wedder torüch in’t Johr 2015. As nu
Gerald Mervin Vanenburg (* 5. März 1964 in Utrecht) is ehmalger nedderlannsch Footballspeler un hüüdig Footballtrainer. Vanenburg hett 42 Lännerspelen makt un wurr dorbi 1988 ok Europameester. He speel in't Middelfeld un in de Afwehr för Ajax Amsterdam (bit 1986) ,PSV Eindhoven (1986–1993), Jubilo Iwata (1993–1996), FC Utrecht (1997), AS Cannes (1997–1998) un den TSV 1860 München (1998–2000). In de Johren 1982, 1983, 1985, 1987, 1988, 1989, 1991, 1992 wurr he Nedderlannsch Meester un 1983, 1986, 1988, 1989, 1990 noch Nedderlannsch Pokalwinner. 1988 wurr he mit PSV Eindhoven Europapokalsieger vun de Landsmeester. 2001 weer he bi TSV 1860 München för eenig Week Co-Trainer ünner Peter Pacult, is denn aber vun dat Amt torüchtreden. Van April 2004 bit Juni 2004 weer he Trainer vun 1860 München, kunn aber den Afstieg in de 2. Bundsliga nich uphollen. Profil up transfermarkt.de
Giovanni Animuccia (* um 1514 in Florenz; † 25. März 1571 in Rom) weer en italieensch Karkenmusik-Komponist. Animuccia weer siet 1555 Kapellmeester an St. Peter in‘ Vatikan un is 1571 in Rom storben, worup Giovanni Pierluigi da Palestrina, de vun 1551 bit 1554 sien Vörgänger in dat Amt ween weer, ok weer sien Nahfolger wurr. Sien Bruder Paolo (um 1500 bit um 1570) wark in Rom för en körten Tiet as Kapellmeester an‘ Lateran. Animuccia hörrt to de öldsten un hervörragendst Meester vun de röömsch School vun Claude Goudimel, de beropen weer, de vun de Nedderlännsch utbildt Technik vun den Kontrapunkt in den Deenst vun de hööchst Kunstupgaven to verwerten. Ünner sien tallriek Vokalkompositschonen aller Art sünd de för de Erbauungsstünn in dat Oratorium vun den Philipp Neri komponeerten "Laudi spirituali" hervörtoheven (2 Böker, 1565 un 1570), veerstimmig hymnenoordige Gesänge, de, dör den Wessel vun den Chor mit de Solostimm dramatisch belevt, as de eersten Vorlöper vun dat Oratorium antosehn sünd. Gemeenfree Noten vun Giovanni Animuccia in de in der Choral Public Domain Library (ChoralWiki) (engelsch) DNB-Katalog Personennaamdatei